禪那（ध्यान，dhyāna，झान ，jhāna），又譯為馱那演那、第耶那、持訶那，佛教術語，意譯為思惟修、念修、禪定、功德叢林
慧遠《大乘義章》：「思惟修者，從因立稱，于定境界審意籌慮，名曰思惟。思心漸進說為修習，從克定名思惟修寂。亦可此言，當體為名，禪定之心正取所緣，名曰思惟。思心增進說為修習。功德叢林者，從果為名。智慧神通四無量等是其功德，眾德積聚說為叢林。定能生之，因從果目，是故說為功德叢林。」或靜慮，在《大毘婆沙論》中，專指四種色界定。修行進入四種禪那的方法，為奢摩他與毘缽舍那即止觀。
音義
「禪那」這個詞源出婆羅門教《梨俱吠陀》，有心一境性含義的「禪那」出現于《奧義書》中，在後世的《瑜伽經》八支瑜伽中為第七支。「禪那」廣泛用於沙門傳統各教派，在佛教中，為「三無漏學」與六度之一。禪那與定，在日常用語中或被視為同義詞，但禪那的範圍窄而定的範圍寬
《中阿含經·王相應品·三十喻經》：「比丘、比丘尼，以三定為華鬘，空、無愿、無相，舍梨子！若比丘、比丘尼，成就三定為華鬘者，便能捨惡，修習于善。」
《中阿含經·晡利多品·大拘𫄨羅經》：「尊者舍黎子，……復問曰：賢者拘𫄨羅！空、無愿、無相，此三法異義、異文耶？為一義、異文耶？尊者大拘𫄨羅答曰：空、無愿、無相，此三法，異義、異文。」
《大毘婆沙論》：「有三三摩地，謂：空、無愿、無相。然三摩地，或應說一，謂：心所中，大地法內，名三摩地；又、五根中，名定根；五力中，名定力；七覺支中，名定覺支；八道支中，名正定。或應說二，謂：有漏、無漏三摩地，或繫縛、解脫，或系、不繫三摩地。或應說三，謂：此所說。或應說四，謂：三界系及不繫。或應說五，謂：三界系及學、無學。廣說乃至，若以相續、剎那分別，則有無量三摩地。問：若爾，世尊何故增一減無量等，建立三種三摩地耶？答：由三緣故，唯建立三，一、對治故，二、期心故，三、所緣故。對治故者，謂：空三摩地，是有身見近對治故。……期心故者，謂：無愿三摩地，諸修行者期心，不願三有法故。……所緣故者，謂：無相三摩地，此定所緣，離十相故，謂：離色、聲、香、味、觸、及女、男、三有為相。複次、蘊名為相，此定所緣，離諸蘊相，故名無相。複次、世名為相，前、后名相，上、中、下等名相，此定所緣，離世等相，故名無相。……問：何故名三摩地？三摩地是何義耶？答：
* 由三緣故，名三摩地，一、平等故，二、攝持故，三、相似相續故。平等故者，謂：無始來，煩惱、惡行、邪見、顛倒，令心、心所，偏曲而轉，由此定力，令心、心所，于境正直，平等而轉故，名三摩地。攝持故者，謂：無始來，心、心所法，于境馳散，由此定力，方便攝持，令住一境故，名三摩地。相似相續故者，謂：無始來，心、心所法，善、染、無記，異類相續，由此定力，前後一類，唯善相續故，名三摩地。
* 複次、由三緣故，名三摩地，謂：住一境故，相續住故，正審慮故。
* 複次、由三緣故，名三摩地，謂：能持身、令平等故，攝諸善法、令不散故，能令善心平等轉故。
* 複次、由三緣故，名三摩地，謂：于所緣、恒不捨故，任持種種勝善法故，令奢摩他、毘缽舍那住一所緣、平等轉故。
* 尊者世友作如是說：何故名三摩地？攝持多種善心、心所，令於一境，平等相續故，名等持。復作是說：能持平等故，名等持；如能持嬰兒故，名持嬰兒者，能持水故，名持水者，能持枰故，名持枰者；此亦如是，能持種種勝平等法故，名等持。
* 大德（覺天）說曰：即此等持，亦名等至，此復多種，謂：善法等至，不善法等至，無記法等至，九次第等至，兩兩交會，亦名等至。於此義中，唯說能持善心、心所，令其相續平等而轉故，名等持；不善、無記等，非此所說。」
，禪那專指能依之見道證沙門果的色界四種定，若依欲界諸定僅能「正觀」，若依無色界諸定僅能「斷結」，依色界諸定方兼具能正觀與能斷結。
漢傳佛教概念禪，和禪定的禪，皆源自於禪那的簡稱，但隨著發展，逐漸形成一個獨特的思想體系，並開創了禪宗。
定義
四種禪那的定義在《阿含經》中有固定文句，下為《法蘊論》的引述：
四種禪那是增上心法
《大毘婆沙論》：「如契經說：『有四種增上心所，現法樂住。』問：何故名為增上心所？答：此中心所，即三摩地。無三摩地，具大勢力，有大功用，能成大事，能如根本四靜慮者，故此獨名增上心所。複次、四靜慮中，有無量種增上心所，殊勝功德，如無量、解脫、勝處、遍處、無礙解、無諍、愿智、邊際定等，是故獨名增上心所。複次、依四靜慮，諸瑜伽師，以無量門，受心所樂，謂：前所說諸功德門，及空空等三三摩地，是故獨名增上心所。複次、此四靜慮，樂通行攝，是故獨名增上心所。」
、現法樂住
《大毘婆沙論》：「有契經中說：『四靜慮皆是樂住。』問：世尊何故說四靜慮是樂住耶？答：
* 根本靜慮，易現在前故，名樂住，非如近分及無色定，難現在前，所以者何？諸有情類，為欲界業煩惱繫縛，引未至定，令現在前，極為艱難；如被反縛，甚難自解；有情亦爾，既為欲界業煩惱縛，為解自縛，引未至定，極為艱難。修不凈觀，或持息念，經於十年，或十二年，有能引起未至定者，有不能引，故極艱難。若離欲染，起初靜慮，不由功用故，易現前。從初靜慮，復欲引起靜慮中間，多用功力，異心所滅，異心所生；麁心所滅，細心所生；尋俱者滅，伺俱者生故，定中間，亦難現起；譬如有人，以木破木，多用功力，然後乃破；以初靜慮，自地心所，有滅有生，亦復如是。后三靜慮，近分難起，根本易起，如初應知。問：已離下染，起無色定，亦不艱難，寧非樂住？答：雖離下染，以無色定，極微細故，起亦艱難，起靜慮時，易於彼故。又、無色界，既無諸色，非皆信有故，修行者欲起彼定，亦甚艱難，如爪長者，來白具壽阿難陀言：『我等在家，長夜貪著色等五境，聞無色界，極生驚恐，如臨深坑，云何有情而都無色？』故難信有，以難信故，起極艱難。
* 複次、依四靜慮，易可離染，非近分等，故名樂住。……
* 複次、唯靜慮中，具二種樂，故名樂住，一、樂受樂，二、輕安樂。前三靜慮，皆具二樂，第四靜慮，雖無受樂，而輕安樂，勢用廣大，勝前二樂。近分、無色，雖有輕安，而不廣大，故不名樂。……
* 複次、四靜慮中，無惱害樂，勢用廣大，非近分等，故名樂住。如契經說：『若於是處，無諸惱害，說名為樂。』
* 複次、根本靜慮，現在前時，長養大種，遍身中生，令身充悅，故名樂住。近分定等，現在前時。長養大種，唯心邊生，非極充悅，故非樂住；有作是說：近分定等，現在前時，長養大種，雖遍身生，而長養用，不及靜慮現在前時長養大種，故非樂住。……
* 複次、四靜慮中，止、觀力等，故名樂住。近分定中，觀強止劣，無色定中，止強觀劣，俱非樂住。
* 複次、四靜慮中，精進與止，平等而轉，故名樂住。雖一切地，精進力強，而靜慮中，為止所制，故平等轉，餘地不爾，故非樂住。
* 複次、四靜慮中，增上舍斷，離染可得，故名樂住，謂：離染時，有二種斷，一、增上舍斷，二、有功用斷。依近分、無色，離諸染時，名有功用斷，極艱難故；依根本靜慮，離諸染時，名增上舍斷，任運轉故。……
* 複次、四靜慮中，無功用（anābhogo）道，離染可得，故名樂住。近分、無色，有功用（ābhogo）道，而得離染，故非樂住。……
由如是等種種因緣，唯四靜慮，名為樂住，如名樂住，如是亦名觸住、俱住。」
《瑜伽師地論·本地分·有尋有伺等三地》：「複次、於色界中，初靜慮地受生諸天，即受彼地離生喜樂。第二靜慮地諸天，受定生喜樂。第三靜慮地諸天，受離喜妙樂。第四靜慮地諸天，受舍念清凈、寂靜無動之樂。無色界諸天，受極寂靜解脫之樂。」。
說一切有部等將四種禪那歸結為十八禪支，其實體有十一法，其釋義融入了七覺支的輕安和行舍
《大毘婆沙論》：「問：輕安、行舍，一切地有，何故初、二靜慮，立輕安為支，非行舍？第三、第四靜慮，立行舍為支，非輕安耶？答：
* 先說隨順是支義故，謂：輕安，唯隨順初、二靜慮故，立為支；行舍，唯隨順第三、第四靜慮故，立為支。
* 複次、互相覆故，謂：初、二靜慮，輕安用勝，能覆行舍故，立為支；第三、第四靜慮，行舍用勝，能覆輕安故，立為支。問：何故此二能互相覆？答：此二行相，更相違故，謂：輕安相輕舉，行舍相沈靜，俱時而有，更互相違；如人一時，亦行亦住，亦睡亦覺，一向相違。而善心中，對治各異故，得俱起，謂：輕安能對治惛沈，行舍能對治掉舉。
* 複次、為對治欲界五識身，及所引身麁重故，初靜慮，立輕安為支；為對治初靜慮三識身，及所引身麁重故，第二靜慮，立輕安為支；第二、第三靜慮，無麁識身，及所引身麁重可對治故，第三、第四靜慮，不立輕安為支，彼既不立輕安為支故，立行舍為支。
* 複次、初、二靜慮，有染污喜，擾動身心故，世尊說：應習輕安，不應住舍，是故初、二靜慮，唯立輕安為支；第三、第四靜慮，無染污喜，擾動身心故，世尊說：但應住舍，勿習輕安，是故第三、第四靜慮，唯立行舍為支。
* 複次、初、二靜慮，輕安有因，謂：諸善喜，如契經說：『心有喜故，身則輕安。（pītimanassa kāyo passambhati.）』是故初、二靜慮，唯立輕安為支；第三、第四靜慮，輕安無因，謂：無善喜，唯應住舍故，彼但立行舍為支。
* 複次、第三靜慮，棄捨極喜，第四靜慮，棄捨極樂故，此唯立行舍為支；初、二靜慮，既不立行舍為支故，立輕安為支，無相違故。」
，並將七覺支的喜認同於五受根的喜根
《大毘婆沙論》：「謂或有執：樂苦二受，隨所依身，從欲界乃至第四靜慮皆有，喜憂二受，隨所依心，從欲界乃至非想非非想處皆有。為遮彼意，欲顯：樂受，唯在欲界、初、及第三靜慮；苦憂二受，唯在欲界；喜受，唯在欲界、初、二靜慮；唯有舍受，遍在諸地。」
「如契經說：『初靜慮，憂根滅。第二靜慮，苦根滅。』問：離欲染時，斷憂及苦，契經何故作是說耶？答：依過對治，故作是說，謂：離欲染位，雖斷苦根，而未名為過苦對治，于初靜慮得離染時，過苦對治故，說苦滅，苦對治者，謂初靜慮。複次、依過族姓，及苦所依，故作是說，謂：離欲染位，雖斷苦根，而未過苦所依、族姓，于初靜慮得離染時，過苦所依，及苦族姓故，說苦滅，所依、族姓，謂諸識身。問：離欲染位，雖斷憂根，而未過彼對治，所依及彼族姓，不應說憂初靜慮滅。答：憂根對治、所依、族姓，皆在意識，既與憂根同在意識故，正斷時，即說彼滅；苦根所依，及苦族姓，不與對治同在一識故，過對治、所依、族姓，方說苦滅。……」
「樂根云何？答：依順樂觸所生，身、心樂，平等受，受所攝，是謂樂根。苦根云何？答：依順苦觸所生，身苦，不平等受，受所攝，是謂苦根。喜根云何？答：依順樂觸所生，心悅，平等受，受所攝，是謂喜根。憂根云何？答：依順苦觸所生，心戚，不平等受，受所攝，是謂憂根。舍根云何？答：依順不苦不樂觸所生，身、心舍，非平等、非不平等受，受所攝，是謂舍根。……
問：世尊何故？于受蘊中，苦受、樂受，各立二根，不苦不樂受，唯立一耶？答：……複次、苦樂二受，有明利，有不明利，有輕躁，有不輕躁，有安住，有不安住；諸明利、輕躁、不安住者，立憂、喜受；諸不明利、不輕躁、安住者，立苦、樂受；不苦不樂受，唯不明利、不輕躁、安住，故合立一。」
「問：何因緣故，一切有情，命終結生，必住舍受？答：於五受中，無有行相昧劣，如舍受者；於十時中，無有昧劣，如死及生時者故，住舍受，命終結生。」
「五根者，謂：信根，精進根，念根，定根，慧根。五力亦爾。此五隨名，即心所中，各一為性。……
七覺支者，一、念覺支，二、擇法覺支，三、精進覺支，四、喜覺支，五、輕安覺支，六、定覺支，七、舍覺支。擇法，即慧；喜（pīti），即喜根（somanassindriya）；舍，謂：行舍，餘四如名，即心所中，各一為性。……
八道支者，謂：正見，正思惟，正語，正業，正命，正精進，正念，正定。正見，即慧。正思惟，即尋。正語、業、命，即隨心轉三根，所發身、語無表。餘三如名，即心所性。」
「問：若是靜慮支，亦是菩提分耶？答：應作四句，有是靜慮支，非菩提分，謂：伺，樂受，舍受；有是菩提分，非靜慮支，謂：精進，正語，正業，正命；有是靜慮支，亦是菩提分，謂：余菩提分法（正思惟，信、念、慧，喜、輕安、定、舍）；有非靜慮支，亦非菩提分，謂除前相。問：何故伺、樂受、舍受，不立菩提分耶？答：被覆損故，謂：伺被正思惟之所覆損，樂受被輕安樂之所覆損，舍受被行舍之所覆損故，不立為菩提分法。問：若爾，何故立靜慮支？答：菩提分中，為策正見，立正思惟，為菩提分；伺行相細，策正見中，為尋覆損；立靜慮支，為遮下地惡、不善法，不相覆損。菩提分中，輕安、樂受，同一剎那，有相覆損；靜慮支中，地別建立，無覆損義。菩提分中，行舍、受舍，同一剎那，有相覆損；靜慮支中，對治利益，支用各別，不相覆損。」
，南傳上座部亦有禪支施設。
諸定簡述
四禪那與四無色定
「五現法涅槃論者，謂外道執：若於現在，我受安樂，名得涅槃，若我有苦，爾時不名得涅槃者，不安樂故。
* 初、作是念：此我清凈解脫，出離一切災橫，謂：現受用妙五欲樂，爾時名得現法涅槃。
* 第二、能見諸欲過失，彼作是念：欲所生樂，眾苦所隨，多諸怨害，定所生樂，微妙寂靜，無眾苦隨，離諸怨害；復作是念：此我清凈解脫，出離一切災橫，謂：現安住最初靜慮，爾時名得現法涅槃。
* 第三、能見諸欲、尋伺，俱有過失，彼作是念：此我清凈解脫，出離一切災橫，謂：現安住第二靜慮，爾時名得現法涅槃。
* 第四、能見諸欲、尋伺、及喜過失，彼作是念：此我清凈解脫，出離一切災橫，謂：現安住第三靜慮。爾時名得現法涅槃。
* 第五、能見諸欲、尋伺、喜、入出息，皆有過失，彼作是念：此我清凈解脫，出離一切災橫，謂：現安住第四靜慮，爾時名得現法涅槃。」
「外道執有四種解脫：一名、無身，二名、無邊意，三名、凈聚，四名、世間窣堵波。無身者，謂：空無邊處。無邊意者，謂：識無邊處。凈聚者，謂：無所有處。世間窣堵波者，謂：非想非非想處。」
「現法涅槃者，謂：于現身所得涅槃。問：此何故成見取？答：五妙欲，有垢有穢，有毒有濁，是鄙劣法，彼執同於出離等樂，或涅槃樂，故成見取。問：入四靜慮具足住，是勝功德，何故取為現法涅槃、亦名見取？答：世俗靜慮，有垢有穢，有毒有濁，是鄙劣法，彼執同於離垢穢樂，或涅槃樂，故成見取。問：亦有外道，執無色定為涅槃者，此中何故不說？答：彼諸外道，多執靜慮為涅槃，少執無色，此中依多分說，是以無過。複次、彼執無色為究竟涅槃，此中說現法涅槃故，不說彼。複次、四根本靜慮，是樂道所攝故，諸外道計為現法涅槃；四無色，是苦道所攝故，彼不執為現法涅槃。複次、無色定微細，諸外道，于彼不了達故，謂為斷滅，深生怖畏故，不說為現法涅槃。以是故，不說無色。」
，合稱八等至
「問：等持、等至，有何差別？答：有說，等持一物為體，等至五蘊為體。有說：等持一剎那，等至相續。有說：諸等持即等至，有等至非等持，謂：無想等至，滅盡等至。有說：亦有等持非等至，謂：不定心相應等持。由此應作四句：有等至非等持，謂：二無心定；有等持非等至，謂：不定心相應等持；有等至亦等持，謂：一切有心定；有非等至亦非等持，謂：除前相。」
，即俗稱的四禪八定，四無色定分別為空無邊處定
「問：空界云何？答：……阿毘達磨作如是說：云何空界？謂：隣礙（agha-sāmantaka）色，礙謂積聚，即墻壁等有色，近此名隣礙色，如墻壁間空，叢林間空，樹葉間空，窓牖間空，往來處空，指間等空，是名空界。」
《集異門論》：「問：空遍處定加行雲何？修觀行者由何方便，而能證入空遍處定？答：初修業者，創修觀時，於此世界，取捨上空，或地上空，或樹上空，或巖上空，或山上空，或川中空，或谷中空。於此等空，隨取一相，以勝解力，繫念思惟，假想觀察，安立信解，是某空相。……為攝散動馳流心故，於一空相，繫念思惟，謂：此是空，非為識等。思惟此相，精勤勇猛，乃至令心相續久住，由斯加行能入空定。精勤數習此加行已，復進修行此定方便，謂：于加行所引生道，數習數修，數多所作。……由心安住、等住、近住，相續一趣，繫念一境，思惟此境定是空相，無二無轉，能入空定。
問：若此未能入空遍處定者，空遍處定加行雲何？修觀行者由何方便，乃能證入空遍處定？答：即依如前所入空定，令心隨順，調伏趣向，漸次柔和，周遍柔和。一趣定已，復想此空，漸次增廣，東、南、西、北，遍皆是空。……為攝散動馳流心故，于遍空相，繫念思惟，此遍是空，非遍識等。思惟此相，精勤勇猛，乃至令心相續久住，由斯加行，乃漸能入空遍處定。精勤數習此加行已，復進修行此定方便，謂：于加行所引生道，數習數修，數多所作。……由心安住、等住、近住，相續一趣，繫念一境，思惟此境遍皆是空，無二無轉，從此乃入空遍處定。」
、識無邊處定
《集異門論》：「問：識遍處定加行雲何？修觀行者由何方便，而能證入識遍處定？答：初修業者，創修觀時，於此身中，或取清凈眼識相，或取清凈耳識相，或取清凈鼻識相，或取清凈舌識相，或取清凈身識相，或取清凈意識相。於此諸識，隨取一相，以勝解力，繫念思惟，假想觀察，安立信解，是某識相。……為攝散動馳流心故，於一識相，繫念思惟，謂此是識，非為空等。思惟此相，精勤勇猛，乃至令心相續久住，由斯加行，能入識定。精勤數習此加行已，復進修行此定方便，謂：于加行所引生道，數習數修，數多所作。……由心安住、等住、近住，相續一趣，繫念一境，思惟此境定是識相，無二無轉，能入識定。
問：若此未能入識遍處定者，識遍處定加行雲何？修觀行者由何方便，乃能證入識遍處定？答：即依如前所入識定，令心隨順，調伏趣向，漸次柔和，周遍柔和。一趣定已，復想此識，漸次增廣，東、南、西、北，遍皆是識。……為攝散動馳流心故，于遍識相，繫念思惟，此遍是識，非遍空等。思惟此相，精勤勇猛，乃至令心相續久住，由斯加行，乃漸能入識遍處定。精勤數習此加行已，復進修行此定方便，謂：于加行所引生道，數習數修，數多所作。……由心安住、等住、近住，相續一趣，繫念一境，思惟此境遍皆是識，無二無轉，從此乃入識遍處定。」
《大毘婆沙論》：「問：虛空、空界，有何差別？答：虛空非色，空界是色。虛空無見，空界有見。虛空無對，空界有對。虛空無漏，空界有漏。虛空無為，空界有為。」
《舍利弗阿毘曇論·非問分·道品》：「如比丘，如是思惟：我已遍解無邊空處行，頗有法勝無邊空處不？比丘便作是念：唯有識，勝無邊空處行，識以何因故勝？我以識，遍解無邊空處故。如比丘，思惟無邊識處寂靜，知、解、受無邊識處寂靜。如行人，若想、憶想，是名識處想，此想與定，共生、共住、共滅，是名入識處定。」
《解脫道論》：「問：無邊虛空者，云何為空？答：是空入、空界、空穴，不為四大所觸，此謂為空。于空，正安心，令滿無邊，此謂無邊。……無邊識者，唯彼虛空，以識作意，令滿無邊，是謂無邊識處。問：色、非色法？云何執為無邊？答：唯無色法故，成無邊，何以故？非色之法，無有邊際，不可得故。」
、無所有處定
問：佛何故說無所有處獨名舍耶？答：舍，謂聖道能盡舍故，有聖道地，此最為后故，於此地，獨立舍名。尊者世友作如是說：此地近舍假想、勝解無邊行相，麁觀解故，獨立舍名。大德（覺天）說曰：此地棄捨作意、功用、無邊行相，心、心所法，無功用住故，獨名舍。」
《集異門論》：「問：此無所有處解脫加行雲何？修觀行者由何方便，入無所有處解脫定？答：初修業者，創修觀時，先應思惟識無邊處，為苦、麁、障，后應思惟無所有處，為靜、妙、離。……為攝散動馳流心故，專繫念思惟無所有處相，思惟此相，精勤勇猛，乃至令心相續久住，由斯加行，入無所有處解脫定。精勤數習此加行已，復進修行此定方便，謂：于加行所引生道，數習數修，數多所作。……由心安住、等住、近住，相續一趣，繫念一境，思惟如是無所有處，無二無轉，便能證入無所有處解脫定。」
、非想非非想處定
問：欲界、非想非非想處，何緣無有無漏道耶？答：非田器故，謂：彼二地，非無漏道所依田器故，無漏道，二地中無。複次、斷有根故，謂：彼二地，是有根本，諸無漏道，斷有根本故，無漏道，二地中無。複次、斷二邊故，謂：彼二地，是下、上邊，諸無漏道，能斷二邊，住于中道故，彼地無。複次、欲界無定，亦非修地，非離染地；有頂暗鈍，不決似疑，諸無漏道，必依定界，修、離染地，明利決定故，二地無。複次、欲界地中，掉舉增上；有頂地中，寂止增上，非無漏道所依止處。」
《集異門論》：「問：此非想非非想處解脫加行雲何？修觀行者由何方便，入非想非非想處解脫定？答：初修業者，創修觀時，先應思惟無所有處，為苦、麁、障，后應思惟非想非非想處，為靜、妙、離。……為攝散動馳流心故，專繫念思惟非想非非想處相，思惟此相，精勤勇猛，乃至令心相續久住，由斯加行，入非想非非想處解脫定。精勤數習此加行已，復進修行此定方便，謂：于加行所引生道，數習數修，數多所作。……由心安住、等住、近住，相續一趣，繫念一境，思惟如是非想非非想處，無二無轉，便能證入非想非非想處解脫定。」。
八等至再加上八解脫
* 若有色、觀諸色者，謂：彼于內各別色想，未遠離、未別遠離，未調伏、未別調伏，未滅沒、未破壞；……由勝解力，觀外諸色，或作青瘀，或作膿爛，或作破壞，或作離散，或作啄噉，或作異赤，或作骸骨，或作骨鎖，是名若有色觀諸色。……解脫者，謂此定中，所有善色、受、想、行、識，是名解脫。
* 內無色想、觀外諸色者，謂：彼于內各別色想，已遠離、已別遠離，已調伏、已別調伏，已滅沒、已破壞；……由勝解力，觀外諸色，或作青瘀，或作膿爛，或作破壞，或作離散，或作啄噉，或作異赤，或作骸骨，或作骨鎖，是名內無色、想觀外諸色。……
* 問：此凈解脫加行雲何？修觀行者由何方便，入凈解脫定？答：初修業者，創修觀時，取青樹相，所謂青莖，青枝，青葉，青花，青菓，或取青衣，青嚴具相，或取所餘種種青相。既取如是諸青相已，由勝解力，思惟、想念、觀察、安立、信解，此色是某青相。……為攝散動馳流心故，於一青相，繫念思惟，謂此是青，非非青相，思惟此相，精勤勇猛，乃至令心相續久住，由斯加行入凈解脫定。精勤數習此加行已，復進修行此定方便，謂于加行所引生道，數習數修，數多所作。……由心安住、等住、近住，相續一趣，繫念一境，思惟青相，無二無轉，便能證入凈解脫定。如觀青相，觀黃、赤、白，隨其所應，亦復如是。……」
《大毘婆沙論》：「問：何故名解脫？解脫是何義？答：棄背義，是解脫義。問：若棄背故，名解脫者，何等解脫，棄背何心？答：初、二解脫，棄背色貪心；第三解脫，棄背不凈觀心；四無色處解脫，各自棄背次下地心；想受滅解脫，棄背一切有所緣心；故棄背義，是解脫義。尊者世友，作如是說：心於煩惱，解脫清凈，故名解脫。大德說曰：由勝解力，而得解脫，故名解脫。脇尊者言：有所背舍，故名解脫。……棄背欲界，及初靜慮識身所引，緣色貪心故，初、二靜慮，立初、二不凈解脫。第二、第三靜慮，無識身所引，緣色貪心故，第三、第四靜慮，不立初、二不凈解脫。第三解脫，在第四靜慮。……
問：此凈解脫，為即有色、觀諸色？為即內無色想、觀外色耶？……答：應作是說，此凈解脫，即內無色想、觀外色。……問：修觀行者，何故修此凈解脫耶？答：欲試善根滿、未滿故，謂：觀行者，……若觀凈相，煩惱不生，乃知善根已得成滿故，觀凈相，修凈解脫。複次、修觀行者，觀不凈相，心沈戚故，善品不增；為令善品更增進故，復觀凈相，修凈解脫。如游冢間，數觀尸穢，心沈戚故，善品不增；為令善品更增進故，觀妙園林，流泉池沼，或游城邑，觀諸妙事，令心欣悅，能修勝善，此亦應然故，觀凈相。複次、修觀行者，久觀不凈，心便樂著，善品不增；為令善品得增進故，舍不凈觀，修凈解脫。複次、修觀行者，欲顯自心，堅牢不退，……顯自善根，有大勢力，謂：緣凈境煩惱不生，況緣余境故，觀凈相，修凈解脫。複次、顯凈解脫，非諸有情皆能修起，唯妙勝解樂凈天歿，來生人中乃能修起故，修行者修凈解脫。」
「問：何故第三靜慮，無解脫、勝處、遍處耶？答：非田器故，乃至廣說。複次、……前三靜慮，有尋、伺、喜、樂，及入、出息，擾亂事故，無凈解脫；后四勝處，前八遍處，緣凈妙境，能伏煩惱，其事甚難，是故必依無擾亂地，乃得成就。……複次、第三靜慮，有生死中，最勝受樂，能令行者，耽著迷亂故，無解脫、勝處、遍處。……」
中最終的想受滅定
《雜阿含經·五六八經》：「有質多羅長者，……白尊者伽摩比丘：所謂行者，云何名行？伽摩比丘言：行者，謂三行，身行，口行，意行。……出息、入息，名為身行。有覺、有觀，名為口行。想、思，名為意行。……想、思是意行，依於心，屬於心，依心轉，是故想、思是意行。……
* 復問：尊者！若死，若入滅盡正受，有差別不？答：舍于壽、暖，諸根悉壞，身命分離，是名為死。滅盡定者，身、口、意行滅，不捨壽命，不離於暖，諸根不壞，身命相屬，此則命終、入滅正受，差別之相。
* 復問：尊者！云何入滅正受？答言：長者！入滅正受，不言：『我入滅正受，我當入滅正受。』然先作如是漸息方便，如先方便，向入正受。
* 復問：尊者！入滅正受時，先滅何法？為身行？為口行？為意行耶？答言：長者！入滅正受者，先滅口行，次身行，次意行。
* 復問：尊者！云何為出滅正受？答言：長者！出滅正受者，亦不念言：『我今出正受，我當出正受。』然先已作方便心，如其先心而起。
* 復問：尊者！起滅正受者，何法先起，為身行？為口行？為意行耶？答言：長者！從滅正受起者，意行先起，次身行，后口行。
* 復問：尊者！入滅正受者，云何順趣、流注、浚輸？答言：長者！入滅正受者，順趣于離，流注于離，浚輸于離；順趣于出，流注于出，浚輸于出；順趣涅槃，流注涅槃，浚輸涅槃。
* 復問：尊者！住滅正受時，為觸幾觸？答言：長者！觸不動，觸無相，觸無所有。」
《中阿含經·晡利多品·大拘𫄨羅經》：「尊者舍黎子，……復問曰：賢者拘𫄨羅！覺、想、思，此三法，為合為別？此三法，可別施設耶？尊者大拘𫄨羅答曰：覺、想、思，此三法，合不別；此三法，不可別施設，所以者何？覺所覺者，即是想所想，思所思，是故，此三法，合不別；此三法，不可別施設。……復問曰：賢者拘𫄨羅！若入滅盡定，及入無想定者，有何差別？尊者大拘𫄨羅答曰：比丘入滅盡定者，想及知滅；比丘入無想定者，想、知不滅；若入滅盡定，及入無想定者，是謂差別。」
《集異門論》：「問：此想受滅解脫加行雲何？修觀行者由何方便，入想受滅解脫定？答：初修業者，創修觀時，於一切行，不願造作，不欲思覺，而入于定，但作是念：『云何當令未生想、受，暫時不生；已生想、受，暫時息滅？』……隨心所愿，有時能令未生想、受，暫時不生；已生想、受，暫時息滅，齊此名入想受滅解脫定。……想受滅者，謂：想及受，滅、寂靜、沒，是名想受滅。」
《大毘婆沙論》：「問：滅盡定自性云何？答：不相應行蘊為性，是彼攝故。界者，在無色界。地者，在根本非想非非想處地。問：何故下地無此定耶。答：……又、滅盡定，滅極細心、心所故得，下地不順極細心、心所滅。……問：滅盡定中，滅一切心、心所法，何故但言想、受滅，不說心等？答：譬喻者說，此定有心，唯滅想、受。問：今不問彼，但問說無心者，何故爾耶？答：說想、受滅，顯余亦滅，非余相應法離想、受起故。……問：心平等，說名等至，此中無心，云何名等至？答：等至有二，一、令心平等，二、令大種平等。無想、滅盡定，雖斷平等心，令不相續，而引平等大種，令現在前，故名等至。……
問：住滅盡定，得經幾時？答：欲界有情，諸根大種，由段食住，若久在定，則在定時身雖無損，后出定時身便散壞故，住此定，但應少時，極久不得過七晝夜，段食盡故。……
如契經說：『毘舍佉鄔波索迦，詣達磨陣那苾芻尼所，問言：聖者諸苾芻等，念何當言入滅盡定？苾芻尼告毘舍佉言：諸苾芻等，入滅定時，終不念言：我今入滅定，或復當入。然由先時調練心故，心轉微細，隨順趣入。……復問：聖者諸苾芻等，念何當言出滅盡定？苾芻尼告毘舍佉言：諸苾芻等，出滅定時，終不念言：我今出滅定，或復當出。然彼身命六處為緣，及本要期，出滅盡定；或由飢渴便利所惱，在定雖不為損，出則作患故，彼法爾，出於滅定。……復問：聖者諸苾芻等，出滅定時，其心何所隨順？何所轉近？何所垂入？苾芻尼言：諸苾芻等，出滅定時，其心隨順離，轉近離，垂入離。……又問：聖者諸苾芻等，出滅定時，為觸幾觸？苾芻尼告毘舍佉言：觸三種觸，一、不動觸，二、無所有觸，三、無相觸。』問：如是三觸，有何差別？尊者世友作如是說：空無邊處、識無邊處，是不動觸；無所有處，是無所有觸；非想非非想處，是無相觸。有說：空是不動觸，無愿是無所有觸，無相是無相觸。有說：無漏、無所有處、緣涅槃者，具名三觸，謂：無漏故，名不動觸；無所有處攝故，名無所有觸；緣涅槃故，名無相觸。大德說曰：諸苾芻等，出滅定時，若起非想非非想處心，不起余不同分心，當言觸無相觸；若起無所有處不同分心，當言觸無所有觸；若起識無邊處不同分心，當言觸不動觸。……
如說：『由得依住此滅定故，不受當來生老死苦，不起彼集。』問：滅定不能斷諸煩惱，云何得有如是說耶？答：應觀此中所說意趣，謂：諸有學，出滅定已，作是思惟：『此滅定中，心、心所法，暫滅暫息，須臾不行，尚有如是寂靜微妙，何況涅槃，有為諸行，永滅永息，究竟不行。』由此為先，斷余煩惱，滅相續蘊，入無餘依涅槃界。……依此密意，故作是說，非謂滅定能斷煩惱。」
，合稱為九次第定
《大毘婆沙論》：「諸契經中，亦說九次第定。或有生如是疑：若不入初靜慮等，便不能入第二靜慮等。今欲令彼生決定解：不入初靜慮等，亦能入第二靜慮等，故作斯論。頗有不入初靜慮，入第二靜慮耶？答：入。云何入？謂：從未至定，或靜慮中間，或第二靜慮近分，或第二靜慮，或第三靜慮近分，或第三靜慮，或第四靜慮等無間，第二靜慮現在前。……乃至頗有不入四靜慮、下三無色，入非想非非想處耶？答：入，謂：依未至定，離欲界，乃至無所有處染，命終生非想非非想處，即于彼非想非非想處定現在前。」。
八根本定各有其近分定
《雜阿含經·四八四經》：「尊者跋陀羅語尊者阿難言：……有眾生，度一切識入處，無所有，無所有入處具足住，若起彼想者，是名想第一。……有眾生，度一切無所有入處，非想非非想入處具足住，若起彼有者，是名有第一。」
《雜阿含經·四九二經》：「若有比丘，得無量三昧，身作證具足住，于有身滅（sakkāya-nirodha）、涅槃，心生信樂，不念有身；……現法隨順法教，乃至命終，不復來還生於此界。」
《大毘婆沙論》：「如契經說：『……世尊告曰：緣暗故，施設明界；緣不凈故，施設凈界；緣色趣故，施設空無邊處界；緣邊際故，施設識無邊處界；緣所有故，施設無所有處界；緣有身故，施設非想非非想處界；緣有身滅故，施設滅界。』……明界者，謂初、二解脫。凈界者，謂第三解脫。四無色處界者，謂四無色解脫。滅界者，謂想受滅解脫。……有身，謂無所有處，此猶有生死身，非全無所有故。……有身滅，謂非想非非想處，以彼能滅無所有處有身法故。……即此經說：『……佛告苾芻：如是諸界，由自行余（saṅkhārāvasesa）定得。……』此中有說：彼問得界；復有說者：彼問得斷。
* 若問得界，彼問意言：如是諸界由何定得彼體？佛答意言：明界乃至非想非非想處界，由自行定得，自行定者，謂自近分。由自近分，離下地染，得自地解脫，謂：由初靜慮近分，離欲界染，得初二解脫；由第四靜慮近分，離第三靜慮染，得凈解脫；由空無邊處近分，離第四靜慮染，得空無邊處解脫；乃至由非想非非想處近分，離無所有處染，得非想非非想處解脫。唯有滅界，由余定得，余定者，謂有所依定，即是非想非非想處，彼是諸有根本定故；或有說此名有勝定，于諸有中此最勝故。或說：此名想受滅定，是想受滅入出定故，由此定得第八解脫。
* 若問得斷，彼問意言：如是諸界由何定得彼斷？佛答意言：明界乃至無所有處界，由自行、余定得。自行定者，謂自近分，即有漏定；余定者，謂諸無漏定。欲界乃至無所有處，皆由此二定，離染得彼斷。非想非非想處界，但由余定得，唯無漏定，能離非想非非想處染，得彼斷故。滅界但由余得，余謂有身滅，即是涅槃；般涅槃時，舍滅盡定，說名為斷，由余涅槃而得彼斷故，說彼由余得。」
「問：靜慮近分，及無色定，為立支不？若立支者，此何不說？若不立者，《施設論》說當云何通？如說：『頗有空無邊處定，于空無邊處定，根勝、道勝、定勝、而支等耶？答：有，謂：從空無邊處定起，無間復入空無邊處定。』
* 有作是說：靜慮近分，及無色定，亦建立支。問：若爾，善通《施設論》說，今於此中，何故不說？答：理亦應說，而不說者，應知此中，是有餘說，謂：初靜慮近分，如根本，亦有五支，然除喜受，增舍受。第二靜慮近分，如根本，亦有四支，亦除喜受，增舍受。第三靜慮近分，如根本，亦有五支，然除樂受，增舍受。第四靜慮近分，及無色定，如根本第四靜慮，皆亦有四支。
* 評曰：應作是說，靜慮近分，及無色定，皆不立支，功德少故，苦道攝故。問：若爾，善通此中所說，《施設論》說當云何通？答：依因長養故，說為勝。言支等者，謂：覺、道支。」
，這些未至地近分定稱為未至定或近行禪
《大毘婆沙論》：「云何知有靜慮中間，及未至定，依之盡漏？答：……又契經說：『佛告苾芻，我不唯說依離欲、惡不善法，有尋有伺，離生喜樂，初靜慮具足住等，能盡諸漏；然由慧見，亦能盡漏。』此經則顯：有未至定，依之盡漏。又、未離欲染聖者，未得靜慮，而見聖諦，若無未至定，依何得起聖道？永斷諸漏，由此故知，有未至定，依之盡漏。」
「諸四大種及所造色，依何定滅？答：依四定，或依未至滅。……大種造色依四定滅者，謂：依四靜慮。依未至滅者，謂：依初靜慮近分，及靜慮中間，空無邊處近分。此中靜慮、無色近分，靜慮中間，皆名未至，並未能入勝根本地，而能現前斷煩惱故。……尋、伺、有對觸，依何定滅？答：依初定，或依未至滅。依初定滅者，謂：依初靜慮。依未至滅者，謂：依前二靜慮近分，及靜慮中間。……喜根，依何定滅？答：依二定，或依未至滅。依二定滅者，謂：依前二靜慮，依未至滅者，謂：依初靜慮近分，及靜慮中間，第三靜慮近分。……舍根、觸、思、識食，依何定滅？答：依七定，或依未至滅。依七定滅者，謂依四靜慮，及前三無色。依未至滅者，謂：依初靜慮近分，及靜慮中間。……此中諸依七定、靜慮中間滅者，唯聖者、非異生，唯聖道、非世俗道。諸依初靜慮近分滅者，通聖者及異生，通聖道及世俗道。諸依上七地近分滅者，通聖者及異生，唯世俗道、非聖道。」
「梵輔、梵眾，依未至地心，命終結生；大梵，依靜慮中間心，命終結生，所以者何？命終結生心，唯舍受相應，舍受，唯在初靜慮近分地有，非根本地故。」
，亦有將無尋唯伺定設施在初禪與二禪中間稱為禪中間或中間禪
《大毘婆沙論》：「云何知有靜慮中間，及未至定，依之盡漏？答：世尊說有三三摩地，能盡諸漏，謂：有尋有伺，無尋唯伺，無尋無伺。余經又說：初靜慮，名有尋有伺，第二靜慮以上，名無尋無伺。若無靜慮中間，更說何等名無尋唯伺？由此知，有靜慮中間，依之盡漏。……」
「問：大梵天王，住在何處？梵輔、梵眾，住何處耶？西方諸師作如是說：初靜慮地，處別有三：一、梵眾天處，二、梵輔天處，三、大梵天處，此處即是靜慮中間。迦濕彌羅諸論師說：初靜慮地，唯有二處，即梵輔天中，有高勝靜處，如近聚落，有勝園林，是大梵王常所居處，此處即是靜慮中間。」
，行者可依四根本禪那（dhyāna-maula）及此二定而見道。此外，在第四禪地或有旁入無想定
「問：無想定自性云何？答：不相應行蘊為性，是彼攝故。界者，在色界。地者，在根本第四靜慮地。……問：何故第四靜慮，順心、心所滅，非下地耶？答：諸欲入彼定者，先起欲界善心，次入初靜慮，次入第二靜慮，次入第三靜慮，后入第四靜慮；于第四靜慮，上、中、下心，從上入中，從中入下，下品心斷，入無想定。譬如女人，續毛為縷，除去麁者，緝績細者，乃至將盡，以手絕之；入無想定，當知亦爾，從麁入細，乃至都滅故，此唯在第四靜慮。又、下諸地，有歡、戚受，行相麁動，難可除滅；第四靜慮，唯有處中受，行相微細，易可斷滅故，下地中，無無想定。」
，禪那與四無量可相互引起
《大毘婆沙論》：「四無量者，一、慈，二、悲，三、喜，四、舍。問：何故靜慮無間，說無量耶？答：靜慮引起四無量故。複次、靜慮、無量，更相引故。複次、以四無量，是靜慮中勝功德故。問：此四無量自性是何？答：慈、悲，俱以無瞋善根為自性，對治瞋故。……喜，以喜根為自性。……舍，以無貪善根為自性，對治貪故。……此四無量，界者，在欲、色界。地者，慈、悲、舍三，在七地，謂：欲界、四靜慮，及未至定、靜慮中間。……喜無量，在三地，謂：欲界、初、二靜慮。……此四無量，所依者，唯依欲界身，而得現起。……所緣者，唯緣欲界，唯緣聚集，唯緣和合，唯緣有情。……念住者，此四，唯與法念住俱。……三摩地者，此四，不與三摩地俱，唯有漏故。根相應者，慈、悲、舍三，與喜、樂、舍三根相應；喜，全不與受根相應，若兼說彼相應隨轉，則喜亦與喜根相應。……問：此四無量，次第云何？……有作是說：如說而生。……評曰：應作是說，非四無量如說而生，所以者何？修觀行者，隨樂生故。……」
，依止禪那能引發神通
《發智論》：「依初靜慮，引發神境通道時，彼極遠至何處耶？答：乃至梵世。依初靜慮，引發天耳通道時，彼極遠聞何系聲耶？答：乃至梵世。依初靜慮，引發他心通道時，彼極遠知何繫心心所法耶？答：乃至梵世。依初靜慮，引發宿住隨念通道時，彼極遠憶何系宿住事耶？答：乃至梵世。依初靜慮，引發天眼通道時，彼極遠見何系色耶？答：乃至梵世。如依初靜慮，乃至依第四靜慮，各隨自處，廣說亦爾。」
《大毘婆沙論》：「五通者，一、神境智通，二、天眼智通，三、天耳智通，四、他心智通，五、宿住隨念智通。此五，皆以慧為自性。……問：何故名通？答：于自所緣，無倒了達，妙用無礙，故名為通。界者，四唯色界系，他心智通，色界系及不繫。地者，在四靜慮根本地，非近分，非無色。」
「問：隨依何靜慮發神境通，能至何處？答：依初靜慮發者，能至梵世，乃至依第四靜慮發者，能至廣果，或色究竟。聲聞，不作意，傍極小千世界；作意，極中千世界。獨覺，不作意，極中千世界；作意，極大千世界。佛，不作意，極大千世界；作意，能極無邊世界。如神境通，四通亦爾。」
《瑜伽師地論·本地分·聲聞地》：「依止靜慮發五通等，云何能發？謂：靜慮者，已得根本清凈靜慮，即以如是清凈靜慮，為所依止，於五通增上正法，聽聞受持，令善究竟，謂：于神境通，宿住通，天耳通，死生智通，心差別通等，作意思惟，復由定地所起作意，了知于義、了知於法。由了知義、了知法故，如是如是，修治其心，由此修習、多修習故，有時有分，發生修果五神通等。又即如是了知于義、了知於法，為欲引發諸神通等，修十二想，何等十二？一、輕舉想，二、柔軟想，三、空界想，四、身心符順想，五、勝解想，六、先所受行次第隨念想，七、種種品類集會音聲想，八、光明色相想，九、煩惱所作色變異想，十、解脫想，十一、勝處想，十二、遍處想。……當知如是十二種想，親近修習、多修習故，隨其所應，便能引發五種神通，及能引發，不共異生，如其所應，諸聖功德。」
，四修定
《法蘊論》：「『爾時世尊，告苾芻眾：有四修定，何等為四？謂：有修定，若習若修，若多所作，能令證得現法樂住；復有修定，若習若修，若多所作，能令證得殊勝智見；復有修定，若習若修，若多所作，能令證得勝分別慧；復有修定，若習若修，若多所作；能令證得諸漏永盡。……
* 離生喜樂，……能令證得現法樂住。……
* 于光明想，善攝受，善思惟，善修習，善通達；……能令證得殊勝智見。……
* 善知受生，善知受住，善知受滅盡沒，於此住念，非不住念；及善知想，善知尋，於此住念，非不住念，是名修定；……能令證得勝分別慧。……
* 於五取蘊，數數隨觀生滅而住，……能令證得諸漏永盡。』」
中的光明想等持能令人證得殊勝智見
《中阿含經·長壽王品·念身經》：「比丘修習念身，比丘者，念光明想，善受善持，善意所念，如前、后亦然，如后、前亦然，如晝、夜亦然，如夜、晝亦然，如下、上亦然，如上、下亦然；如是不顛倒，心無有纏，修光明心，心終不為暗之所覆。如是比丘隨其身行，便知上如真，彼若如是，在遠離獨住，心無放逸，修行精勤，斷心諸患，而得定心。得定心已，則知上如真，是謂比丘修習念身。」
《集異門論》：「云何修定，若習若修，若多所作，為能獲得最勝知見？答：于光明想俱行，心一境性，若習若修，堅作常作，精勤修習，是名修定；若習若修，若多所作，為能獲得最勝知見。」
《法蘊論》：「『云何修定？若習若修，若多所作，能令證得殊勝智見，謂：有苾芻，于光明想，善攝受，善思惟，善修習，善通達；若晝若夜，無有差別；若前若后，無有差別；若下若上，無有差別；開心離蓋，修照俱心，除闇昧心，修無量定，是名修定；若習若修，若多所作，能令證得殊勝智見。』……
『于光明想善攝受等』者，云何光明定加行？修何加行入光明定？謂：於此定，初修業者，先應善取凈月輪相，或復善取凈日輪相，或復善取藥物、末尼、諸天宮殿星宿光明，或復善取燈燭光明，或復善取焚燒城邑、川土光明，或復善取焚燒山澤、曠野光明，或復善取焚燒十擔、……或百擔、或千擔、或百千擔、……或無量百千擔薪火光明。此火光明，熾盛、極熾盛，洞然、遍洞然。隨取一種光明相已，審諦、思惟、解了、觀察、勝解、堅住而分別之。……彼若爾時，攝錄自心，令不散亂馳流余境，能令一趣，住念一緣，思惟如是諸光明相。如是思惟，發勤精進，乃至勵意不息，是名光明定加行，亦名入光明定。彼於此道生已，修習、多修習故，便令心住、等住、近住、安住，一趣等持，無二無退，思惟如是諸光明相，齊此名為已入光明定，而未名為光明定想。
云何名為光明定想？謂：即依止前光明定，思惟如前諸光明相，諸想、等想，解了取像，已想、當想，名光明定想，此光明定想，名光明想。于光明想善攝受者，謂於此想。……開心者，謂發起光明、照了、鮮凈俱行之心。……修照俱心者，謂修習光明、照了、鮮凈俱行之心。……云何為定？謂：即于光明，審諦、思惟、解了、觀察、勝解、堅住、分別所起，心住、等住、乃至心一境性，總名為定。……
『能令證得殊勝智見』者，云何名為殊勝智見？謂：於此定，若習、若修，若多所作，至圓滿位，于舊眼邊，發起色界大種所造，清凈天眼。依此天眼，生凈眼識。依此眼識，能遍觀察，前、后、左、右、上、下諸色。如如色界大種所造，清凈天眼，舊眼邊起，如是如是，生凈眼識，依此眼識，領受觀察，彼彼諸色，是名此中殊勝智見。」
《大毘婆沙論》：「問：天眼以何為自性？答：非諸筋骨、血肉所成，色界大種所造凈色，能無礙視，體不可見，眼界、眼處、眼根所攝，是謂天眼。……《法蘊論》說：『于眼周圍，有時有分，色界大種所造天眼，清凈現前。由此天眼，能見前、后、左、右、下、上諸色差別。』」。
修行方法
修行進入禪那，在傳統師承教法中，主要有能成就前六等至的十遍處
《大毘婆沙論》：「十遍處者，謂：青、黃、赤、白，地、水、火、風，空無邊處、識無邊處遍處。問：此十遍處，自性是何？答：前八遍處，以無貪善根，為自性，對治貪故；若兼取相應、隨轉，即欲界者，以四蘊為自性；色界者，以五蘊為自性；后二遍處，俱以四蘊，為自性。……問：何故名遍處？遍處是何義？答：由二緣故，名為遍處，一、由無間，二、由廣大。由無間者，謂：純青等勝解作意，不相間雜故，名無間。由廣大者，謂：緣青等勝解作意，境相無邊故，名廣大。大德說曰：所緣寬廣，無有間隙故，名遍處。此十遍處，界者，前八遍處，是色界；后二遍處，是無色界。地者，前八遍處，在第四靜慮；第九遍處，在空無邊處；第十遍處，在識無邊處。」
「八勝處者，一、內有色想，觀外色少；二、內有色想，觀外色多，三、內無色想，觀外色少；四、內無色想，觀外色多；內無色想，觀外諸色，青、黃、赤、白，復為四種。如是八種，名八勝處。問：此八勝處，自性是何？答：無貪善根，以為自性，對治貪故。……問：何故名勝處？勝處是何義？答：勝所緣境故，名勝處。複次、勝諸煩惱故，名勝處，雖觀行者，非一切能勝所緣境，而於所緣不起煩惱，亦名為勝，如契經說：『於此處勝故，名勝處。』此八勝處，界者，皆是色界。地者，前四勝處，在初、二靜慮，及未至定、靜慮中間；后四勝處，在第四靜慮。」
「問：解脫、勝處、遍處，有何差別？答：……複次、下品善根，名解脫；中品善根，名勝處；上品善根，名遍處。複次、小善根，名解脫；大善根，名勝處；無量善根，名遍處。複次、唯因，名解脫；唯果，名遍處；通因果，名勝處。複次、能有棄背，名解脫；能勝伏境，名勝處；能廣所緣，名遍處。複次、唯作勝解，名解脫；能伏煩惱，名勝處；于所緣境無二無量，名遍處。複次、若得解脫，未必已得勝處、遍處；若得勝處，必已得解脫，未必已得遍處；若得遍處，必已得解脫及勝處；所以者何？從解脫入勝處，從勝處入遍處故。」
《解脫道論》：「問：一切入何義？答：謂周普一切入，如佛說偈言：『若人唸佛德，生喜充遍身，觀地一切入，周滿閻浮提，此觀緣地生，心喜亦如是。』修如是觀，見曼陀羅遍一切入。」
，能成就四禪的持息念（安般念），能成就三禪的慈無量
《大毘婆沙論》：「如契經說：『修慈，究竟極至遍凈天；修悲，究竟極至空無邊處；修喜，究竟極至識無邊處；修舍，究竟極至無所有處。』問：修慈，究竟極至遍凈，是事可爾，得彼果故，系屬彼故。修三無量，究竟極至下三無色，云何可爾？豈有色界善，招無色果耶？答：有作是說，此說甚深，彌勒下生，當解此義。復有說者：尊者寂授，能解此義，此本論師，當造論時，逢彼在定，不獲請問。……
四無色者，謂：空無邊處，識無邊處，無所有處，非想非非想處。問：何故作此論？答：為止他宗，顯正義故，謂或有說：無色界有色，如分別論者；或復有說：無色界無色，如應理論者。問：分別論者，依何教理，說無色界亦有色耶？答：
* 依契經故，謂契經說：『名色緣識，識緣名色。』無色界，既有識，亦應有名色。
* 余經復說：『壽、煖、識三，恒和合，不相離，不可施設離、別、殊、異。』無色界中，既有壽、識，亦應有煖。
* 余經復說：『離色、受、想、行，不應說識有去、來、住，有死、有生。』無色界中，既得有識，亦應具足，有四識住。
* 復有過難：若無色界全無色者，欲、色界死，生無色界，或二萬劫，或四萬劫，或六萬劫，或八萬劫，諸色斷已；后死還生欲色、界時，色云何起？若色斷已還得起者，般涅槃已，諸行既斷，亦應后時還起諸行；勿有此失故，無色界，決定有色。
問：應理論者，依何教理，說無色界全無色耶？答：
* 依契經故，謂契經說：『色界，出離欲；無色界，出離色；寂滅涅槃，出離有為。』既說無色界出離色故，無色界，定無諸色。
* 余經復說：『入靜慮時，觀一切色、受、想、行、識，如病如癰，乃至廣說。入無色定時，觀一切受、想、行、識，如病如癰，乃至廣說。』由此故知，無色界中，定無諸色。
* 余經復說：『無色諸定，寂靜解脫，超過諸色。』由此故知，無色界中，定無諸色。
* 余經復說：『超諸色想，滅有對想，不思惟種種想，入無邊空，空無邊處具足住。』故無色界，定無諸色。
* 復有過難：若無色界猶有色者，應無漸次滅法；若無漸次滅法，應無究竟滅法；若無究竟滅法，應無解脫、出離、涅槃；勿有此過故，無色界，決定無色。
問：此二說中，何者為善？答：應理論師，所說為善。問：應理論者，云何釋通分別論者所引契經？答：彼所引經，是不了義，是假施設，有別意趣。……問：分別論者，云何釋通應理論者所引契經？彼作是說：此所引經，是不了義，是假施設，有別意趣。……是故應知，分別論者，是無知果、黑暗果、無明果、不勤加行果，說無色界猶有細色；然無色界，諸色皆無，為止如是他宗所說，顯示己宗所有正義，……故作斯論。」
，能成就初禪的不凈想
《大毘婆沙論》：「十想，謂：無常想，無常苦想，苦無我想，死想，不凈想，厭食想，一切世間不可樂想，斷想，離想，滅想。……問：何故此中，但說十想？答：此不應問，以是佛經所說故，佛于處處經中，唯說十想。……如是十想，界分別者，不凈想、厭食想，一切世間不可樂想，欲、色界。余，三界及非界。地者，不凈想、厭食想，在十地，謂：欲界、靜慮中間、四靜慮、及四近分。一切世間不可樂想，在七地，謂：欲界、未至、靜慮中間、根本四靜慮。餘七想，有漏者，在十一地，謂：欲界、未至、靜慮中間、根本四靜慮、四無色；無漏者，在九地，謂：未至、靜慮中間、根本四靜慮、下三無色。」
「修行者，起不凈想時，先往冢間，觀不凈相，所謂：死屍青瘀、膖脹、膿爛；或蟲獸食噉，血肉狼藉，支節分離；或肉盡筋連，唯觀骨鎖，次第連線。取是相已，至一近處，閉目思惟，若皆分明現前者善，若不明瞭，當更往觀。如此，善觀不凈相已，疾還所止，洗足敷座，結跏趺坐，調滑身心，令身心柔軟，身心堪能，身心無熱，身心離蓋。
既令身心離諸蓋已，取先外相，以方己身，如彼此亦爾，如此彼亦爾，謂：我此身，具有如前諸不凈相，因於足骨，以拄踝骨；因於踝骨，以拄脛骨；因於脛骨，以拄膝骨；因於膝骨，以拄髀骨；因於髀骨，以拄髖骨；因於髖骨，以拄腰骨；因於腰骨，以拄脊骨；因於脊骨，傍連肋骨；又因手骨，以拄肘骨；因於肘骨，以拄臂骨；因於臂骨，以拄肩骨；因於肩骨，以拄脊骨；復因脊骨，以拄項骨；因於項骨，以拄頷輪；因於頷輪，以拄齒鬘；上有髑髏。
於此身中，骨鎖次第，善取相已，繫念眉間，然其所樂，有廣有略。若樂略者，即從眉間，入身念住；從身念住，入受念住；從受念住，入心念住；從心念住，入法念住。若樂廣者，從眉間起，復觀髑髏、齒鬘、頷輪，次第觀察，乃至足骨。次由勝解作意力故，令所觀骨鎖，漸增漸廣，遍滿一床、一房、一院、一僧伽藍、一村、一田、一城、一國，乃至大海邊際，所有大地，皆為白骨，周匝遍滿。復以勝解作意力故，從彼漸略，舍大地骨，觀於一國；舍一國，觀一城；乃至舍一房，觀一床；復舍一床所有骨相，但觀身骨，謂：觀足骨，次觀踝骨，次觀脛骨，乃至最後觀髑髏骨，舍髑髏骨，繫念眉間。彼瑜伽師，若於如是廣略自在，是名不凈觀成。」
和身至念
《中阿含經·長壽王品·念身經》：「比丘修習念身，比丘者，此身隨住，隨其好惡，從頭至足，觀見種種不凈充滿，謂：此身中有發、毛、爪、齒，麁細薄膚，皮、肉、筋、骨，心、腎、肝、肺、大腸、小腸、脾、胃，摶糞，腦及腦根，淚、汗、涕、唾，膿，血、肪、髓，涎，膽，小便。猶以器盛，若干種子，有目之士，悉見分明，謂：稻、粟種，大麥、小麥，大小麻豆，菘菁、芥子。……如是，比丘隨其身行，便知上如真，彼若如是，在遠離獨住，心無放逸，修行精勤，斷心諸患，而得定心。得定心已，則知上如真，是謂比丘修習念身。」
《大毘婆沙論》：「契經中說：『有五現見等至，云何為五？謂：有苾芻，如實觀察自身，從足至頂，種種不凈充滿，謂：發、毛、爪、齒，塵垢，皮、肉、骨、髓、筋、脈，肝、肺、脾、腎、大、小腸、胃、膽，生、熟藏，澹熱，心、肚，屎、尿、涕、唾、汗、淚，膿、血、脂、膏、腦、膜，譬如有人，觀見倉內，麻米豆等，種種雜物，充滿其中，此亦如是，是名第一現見等至。復有苾芻，如實觀察自身，從足至頂，種種不凈充滿，謂：發、毛等，如前廣說；復觀除去皮、肉、血等，唯觀骸骨，識于中行，是名第二現見等至。復有苾芻，如實觀察自身，……唯觀骸骨，識于中行，亦住今世，亦住後世，是名第三現見等至。復有苾芻，如實觀察自身，……唯觀骸骨，識于中行，不住今世，但住後世，是名第四現見等至。復有苾芻，如實觀察自身，……唯觀骸骨，識于中行，不住今世，不住後世，是名第五現見等至。』
問：如是五種現見等至，以何為自性？有作是說：以慧為自性，說如實觀察故。有餘師說：以三摩地，為自性，說等至故。評曰：應作是說，以無貪為自性，觀察不凈，對治貪故。……問：誰有此五現見等至？答：第一、第二，異生、聖者皆得有。第三，是預流者，及一來者所有。第四，是不還者所有。第五，是阿羅漢所有。如契經說：『舍利子言：世尊所起現見等至，無餘通達所知境故，說為無上，諸餘沙門、婆羅門等，不能及故。』」
「問：於此身中，三十六種諸不凈物，幾有執受？幾無執受？答：發、毛、爪、齒，根有執受，余無執受。皮、膽、腦、血，生有執受，朽無執受。骨、肉、筋、脈，心、肺、脾、腎、肝、腸、胃，膜、脂、髓、腦、胲，生、熟二藏，皆有執受。膏、膿、淡飲、洟、唾、淚、汗、屎、尿、塵垢，皆無執受。」
，二者后統稱不凈觀
問：若爾，經說當云何通？如契經說：『尊者無滅，在一林中，宴坐樹下，過初夜分，有四天女，皆名悅意（manāpa-kāyikā），端嚴殊妙，來至尊者無滅座前，合掌恭敬，頂禮雙足，退住一面，白尊者言：我四天女，能於四處，變化自在，一者、隨欲化作，種種上妙色身，諸相愛者，我等皆能歡娛承事；二者、隨欲化作，種種上妙衣服；三者、隨欲化作，種種妙莊嚴具；四者、隨欲化作，種種上妙花香，飲食珍玩，諸欲樂具；尊者頗能相納受不？時彼尊者，作是思惟：此四故來，見相嬈惱，我當於彼，起不凈觀。既思惟已，入初靜慮，不能起之，展轉遂入第四靜慮，亦不能起。便作是念：此四天女，有種種色故，我不能觀為不凈，彼若純作一種色者，我必能觀。遂告彼曰：諸姊，頗能皆為我現青色身不？時諸天女，現青色身，尊者不能觀為不凈。令現黃、赤，猶故不能。復起念言：若作白色，順骸骨想，彼若更能為現白色，我定於彼能觀不凈。即告之言：姊更為我變身為白。即為變之，亦復不能觀為不凈。』
以諸天女，形色鮮潔，如妙光明，難起厭故。問：尊者無滅，何故令天轉作青、黃、赤、白四色？答：……複次、青色，隨順青瘀想故；黃色，隨順膿爛想故；赤色，隨順異赤想故；白色，隨順駭骨想故。複次、青、黃、赤、白，是眾色本。……
『尊者無滅，知彼色妙，不能觀之起不凈想，遂便閉目，默然而坐。彼知尊者，都無染心，慚愧禮足，忽爾不現。』
如二力士，相扠撲時，知力既齊，解手而退；天女、無滅，應知亦然。既爾，云何說不凈觀能緣欲界一切色耶？答：無滅，不能普于欲界一切色處，起不凈想，余有能者故，不相違，如佛、獨覺，舍利子等，利根聲聞，皆能觀故。」
；此外，修行業處，還包括能成就未至定的四界分別觀等
「複次、定有四種，初禪、二禪、三禪、四禪。……複次、定有五種，謂：初禪、二禪、三禪、四禪、五禪。……問：何故說四禪及五禪？答：由二人報故，第二禪二種，謂：無覺無觀，無覺少觀。」
，諸論書及諸宗派，對修行各種加行、功德的性相及其與禪那的關係各有見解。
禪那修行，在宏觀上分成二種修行（bhāvanā），即奢摩他與毘缽舍那
《法蘊論》：「云何定根？謂：依出家、遠離所生善法所起，心住、等住、近住、安住，不散、不亂，攝正等持，心一境性，是名定根。……云何慧根？謂：依出家、遠離所生善法所起，於法簡擇、極簡擇、最極簡擇，解了、等了、近了，機黠、通達，審察、聰叡，覺明慧行，毘缽舍那，是名慧根。」
，二者各有其特性，合稱止觀
《大毘婆沙論》：「謂契經說：『具壽阿難，往詣尊者名上座所。』……如彼經說：『爾時，阿難問名上座：若有苾芻，居阿練若，或居樹下，或居靜室，或在冢間，應數思惟何等行法？時名上座白阿難言：……應數思惟二種行法，謂：奢摩他，毘缽舍那，所以者何？若奢摩他熏修心者，依毘缽舍那，而得解脫；若毘缽舍那熏修心者，依奢摩他，而得解脫。若奢摩他、毘缽舍那熏修心者，依三種界，而得解脫，云何三界？所謂：斷界、離界、滅界。』問：依對法義，於一心中，有奢摩他、毘缽舍那，云何建立如是二種行者差別？答：
* 由加行故，二種差別，謂：加行時，或多修習奢摩他資糧，或多修習毘缽舍那資糧。多修習奢摩他資糧者，謂：加行時，恒樂獨處，閑居寂靜，怖畏憒鬧，見誼雜過，恒居靜室，入聖道時，名奢摩他行者。多修習毘缽舍那資糧者，謂：加行時，恒樂讀誦，思惟三藏，於一切法，自相、共相，數數觀察，入聖道時，名毘缽舍那行者。
* 複次、或有繫心一緣，不分別法相；或有分別法相，不繫心一緣。若繫心一緣，不分別法相者，入聖道時，名奢摩他行者。若分別法相，不繫心一緣者，入聖道時，名毘缽舍那行者。
* 複次、若利根者，名毘缽舍那行者；若鈍根者，名奢摩他行者。如利根、鈍根，如是因力、緣力，內分力、外分力，內正思惟力、外聞他音力，應知亦爾。」。
現代南傳上座部佛教，特別是緬甸佛教，又將修行分為「止乘者」（samatha-yānika）和「干觀者（純觀者）」（sukkha-vipassaka）。